stanford-oval/wikipedia huggingface dataset:
Helsingin Muslimit

| Helsingin Muslimit |
| --- | --- |
Suuntautuminen:  islam
Teologia:  sunnalaisuus
Hallinto:  uskonnollinen yhdyskunta
Toiminta-alue:  Helsinki
Perustettu:  2010
Kirkkoon yhdistyneet:  Islamin Aika
Jäseniä:  142 (2022)
Infobox OKVirheellinen NIMI-arvo: 
Helsingin muslimit ry on vuonna 2010 perustettu sunnimuslimien yhdistys. Se jatkaa Islamin Aika ry:n toimintaa ja on rekisteröity uskonnolliseksi yhdyskunnaksi vuonna 2012. Yhdistyksen perjantairukouksissa saarnoja on arabiaksi ja suomeksi. Helsingin Muslimit järjestää suomenkielisiä oppitunteja ja luentoja sekä miehille että naisille. Roihuvuoresta Malmille muuttaneessa moskeijassa puhutaan etenkin suomea, sillä suuri osa runsaasta sadasta jäsenestä on islamiin kääntyneitä suomalaisia.
Opillinen suuntaus ja suhde terrorismiin

Yhdistys edustaa sunni-islamin hanbalilaista koulukuntaa ja on lähellä saudi-arabialaista wahhabismia ja salafismia. Yhdistyksen ylläpitämä moskeija on saanut ”radikaalimoskeijan” maineen, koska Suomesta Syyriaan ja Irakiin Isisin riveihin lähteneissä on ollut siellä käyneitä henkilöitä.
Opillinen suuntaus ja suhde terrorismiin > Suhde terrorismiin

Kotisivuillaan Helsingin Muslimit ilmoittaa tuomitsevansa terrorismin sen kaikissa muodoissa. Helsingin Muslimit tuomitsee myös Isisin toiminnan eikä tue tai kannata sen ideologiaa. Keskusrikospoliisin esitutkintamateriaalista paljastui, että Katiibat al-Muhajireen -terroristiryhmittymään Syyriaan lähteneet miehet tutustuivat toisiinsa Roihuvuoren moskeijassa. KRP:n mukaan myös moskeijan yhdyskunnan puheenjohtaja nimettiin yhdeksi radikalisoituneista henkilöistä. Kyseinen mies eteni myöhemmin myös imaamiksi moskeijassa.
Opillinen suuntaus ja suhde terrorismiin > Bilal Philips

Yhdyskunnan kotisivuilla on julkaistu jamaikalaisen saarnaajan Bilal Philipsin luentoja. Yhdysvalloissa Philips on mustalla listalla, koska hänellä epäillään olevan yhteyksiä terrorismista epäiltyihin. Philipsiltä on estetty pääsy moniin maihin kuten Britanniaan, koska hänen radikalisminsa on katsottu haitalliseksi.
Kirjallisuutta

Juntunen, Marko & Martikainen, Tuomas & Sakaranaho, Tuula (toim.): Islam Suomessa. Muslimit arjessa, mediassa ja yhteiskunnassa.  Helsinki:  Suomen kirjallisuuden seura, 2008.  ISBN 978-952-222-027-1
Aiheesta muualla

Helsingin muslimien kotisivut
William Applegarth

| Mitalit | Mitalit | Mitalit |  |
| --- | --- | --- | --- |
|  William Applegarth (vasemmalla) tulossa maaliin Britannian viestinviejänä kesäolympialaisissa 1912. |  William Applegarth (vasemmalla) tulossa maaliin Britannian viestinviejänä kesäolympialaisissa 1912. |  William Applegarth (vasemmalla) tulossa maaliin Britannian viestinviejänä kesäolympialaisissa 1912. |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 4 × 100 m |  |
|  Pronssia | Tukholma 1912 | 200 m |  |
William Reuben ”Willie” Applegarth (11. toukokuuta 1890 Guisborough – 12. joulukuuta 1958) oli brittiläinen yleisurheilija, joka voitti 4 × 100 metrin juoksun olympialaisissa 1912.
William Applegarth oli ensimmäisen maailmansodan aikana yksi Euroopan parhaista juoksijoista.
Tukholman olympialaisissa Applegarth pääsi välieriin 100 metrin juoksussa ja oli kolmas 200 metrin juoksussa ajalla 22,0. 4 x 100 metrin viestijoukkueessa hän oli voittamassa olympiakultaa ajalla 42,4. Britit voittivat kyseisessä juoksussa ensimerkiksi maailmanennätysmaan ja suurimman ennakkosuosikin Saksan.
Applegarth juoksi vuonna 1914 220 jaardilla maailmanennätysajan 21,2, joka hyväksyttiin myös 200 metrin juoksun maailmanennätykseksi. Ennätys pysyi voimassa aina vuoteen 1951 saakka, jolloin Andrew Stanfield rikkoi sen.
William Applegarth kuoli 68-vuotiaana.
Christina Thörner

| Christina Thörner |
| --- | --- |

Henkilötiedot
Syntynyt: 24. helmikuuta 1966 (ikä 58)
Kansalaisuus:   Ruotsi
WRC-ura
Aktiivivuodet:  1985–2002
Kilpailuja:  77
Palkintosijoja:  2
Erikoiskoevoittoja:  7
Ensimmäinen kilpailu:  RAC-ralli 1985
Viimeinen kilpailu:  Ison-Britannian ralli 2002
Sijoitus kaudella 2002:  ( p.)
Aiheesta muualla
www.tinathorner.com, www.tinathorner.de ja www.tinathorner.se
Christina "Tina" Thörner (s. 24. helmikuuta 1966) on ruotsalainen uransa päättänyt kartanlukija joka kilpaili ralliautoilun MM-sarjassa kaikkiaan 77 osakilpailussa. Hänet muistetaan ennenmuuta Isolde Holderiedin, Uwe Nittelin ja Kenneth Erikssonin kartanlukijana.
Ura

Thörner aloitti uransa RAC-rallissa vuonna 1985, jossa toimi ruotsalaisen Susanne Kottulinskyn kartturina. Pari ajoi tuona vuonna vain tämän yhden MM-osakilpailun. Seuraavana vuonna he osallistuivat kaikkiaan kymmeneen ralliin, joista kaksi MM-ralleja. Kaudella 1987 Thörner toimi Kottulinskyn kartanlukijana Ruotsin MM-rallissa sekä seitsemässä EM-sarjan tai Saksan mestaruussarjan rallissa. Välissä hän toimi yhden EM-rallin Skotlannissa Mats Jonssonin kartanlukijana ja päätti kauden Ola Strömbergin kartanlukijana Englannin MM-rallissa. Kaudella 1988 Thörner oli jälleen pääsääntöisesti Kottulinskyn kartturina mutta kauteen mahtui kaksi kisaa Lars-Erik Torphin ja Ola Strömbergin kartanlukijana. Kaudella 1989 Thörner ajoi seitsemän kilpailua kaikkiaan viiden eri kuljettajan kanssa.
Kaudella 1990 Thörner ja hänen englantilainen kilpailijaparinsa Louise Aitken-Walker osallistuivat seitsemään MM-osakilpailuun. Portugalin rallissa he ajoivat ulos ja auto upposi järveen, mutta he saivat kaudella tämän jälkeen neljä luokkavoittoa sekä ensimmäisen naisten maailmanmestaruuden.
Vuonna 1991 hän kilpaili seitsemässä rallissa, joista kolme Aitken-Walkerin ja kolme Leif Asterhagin kartanlukijana. Joukkoon mahtui kaksi MM- ja kaksi EM-osakilpailua sekä satunnaisia kisoja Englannin ja Ruotsin mestaruussarjoissa.
1992 Thörner kilpaili jälleen pääsääntöisesti Louise Aitken-Walkerin kartanlukijana EM-ralleissa. Kauden päättäneessä Englannin MM-rallissa kuljettajana oli televisiostakin tuttu Tiff Needell.
Vuosina 1993–1995 Thörner kilpaili lähes poikkeuksetta saksalaisen Isolde Holderiedin kartanlukijana Mitsubishi Ralliart Germanyn lukuun. Poikkeuksena vuoden 1993 Ruotsin MM-ralli, jossa hän kilpaili Fordin tehdaskuljettajana ajaneen Mikael Ericssonin kartanlukijana. 1993 ohjelma koostui pääosin EM-ralleista mutta 1994 ja 1995 Thörner ja Holderied ajoivat MM-sarjassa. Vuodesta 1996 eteenpäin Thröner jatkoi Ralliart Germanyn palveluksessa, mutta kuljettajaksi vaihtui Uwe Nittel. Tätä jatkui aina kauden 1998 loppuun asti.
Vuonna 1999 Thörner kilpaili ainoastaan Ruotsin MM-rallissa Mattias Ekströmin kartanlukijana. Ruotsin rallissa 2000 Thörner toimi Thomas Rådströmin kartanlukijana. Kaksikon yhteistyö sai jatkoa viiden rallin verran kaudella 2001. Kaudeksi 2002 Thörner vaihto Skoda Motorsportin tehdaskuljettaja Kenneth Erikssonin kartanlukijaksi ja he ajoivat täyden MM-sarjan. Škoda Octavia WRC oli kuitenkin varsin kilpailukyvytön joten lopputuloksena oli vasta 18. sija MM-sarjassa. Sekä Eriksson että Thörner lopettivat aktiiviuransa kauden päätteeksi.
QAnon

Salaliittoteorian kannattaja punaisessa QAnon-paidassa.
QAnon-tarra auton takaikkunassa.
QAnon, Qanon eli Q-liike (englanniksi joskus myös The Storm, ’myrsky’ tai The Great Awakening, ’suuri herääminen’), on lokakuussa 2017 alkunsa saanut äärioikeistolainen salaliittoteoria, joka liittyy pääasiassa Yhdysvaltain politiikkaan. Sitä pidetään joskus aiemman pizzagate-salaliittoteorian jatkeena. Qanonin ydinusko liittyy siihen, että maailmaa hallitsee valtaeliitin pedofiilisalaliitto, jotka tekevät lasten rituaalimurhia. Sittemmin Qanonin väitteitä on sulautunut muihin salaliittoteorioihin.
QAnon-salaliittoteoria alkoi 28. lokakuuta 2017 4chan-kuvafoorumille lähetetystä viestistä, jossa käyttäjänimeä Q Clearance Patriot (suom. ’luokitus Q:n isänmaanystävä’) väitti, että muutaman päivän sisällä viestin lähettämisestä Hillary Clinton vangittaisiin ja Yhdysvalloissa alkaisivat suuret mellakat. Ennustus ei toteutunut. Käyttäjän, josta myöhemmin alettiin käyttää pelkästään nimitystä Q, myöhemmät viestit herättivät muissa käyttäjissä mielenkiintoa.
Liike on epäyhtenäinen, vailla virallisia jäseniä ja johtajia. Yhdysvaltain liittovaltion poliisi luokitteli toukokuussa 2019 QAnon-salaliittoteorian kannattajakunnan mahdolliseksi kotimaisen terrorismin lähteeksi.
Salaliittoteorian väittämät

| 0 | 1 | 2 |
| --- | --- | --- |
| ” | [Hillary Clintonin] luovutus jo käynnissä eilisestä lähtien useista maista maasta poistumisen yrityksen varalta. Passin mitätöiminen hyväksytty ajankohdasta 30. lokakuuta klo 00:01 alkaen. Ennakoikaa valtavia mielenosoituksia tätä vastaan, sekä muiden pakenemista Yhdysvalloista. Yhdysvaltain merijalkaväki toteuttaa operaatiota kun kansalliskaartia aktivoidaan. Todiste: etsi kansalliskaartin jäsen ja kysy, onko tämä aktiivisessa virantoimituksessa 30. lokakuuta useiden suurimpien kaupunkien alueella. | ” |
– Q-nimimerkin ensimmäinen viesti 28. lokakuuta 2017. 
Salaliittoteorian oman kertomuksen mukaan Q-nimimerkki on korkea-arvoinen Yhdysvaltain hallituksen tai tiedustelupalveluiden työntekijä. Hänellä on Q-turvaluokitus, joka Yhdysvaltain energiaministeriössä sallii pääsyn ydinaseita käsittelevään informaatioon.
Q-nimimerkin viestit ovat usein epäselviä ja tulkinnanvaraisia. Niitä kutsutaan salaliittoteoriaan uskojien piirissä sanalla bread crumbs, ’leivänmuruset’. Q-nimimerkin kuvafoorumeille – ensin 4chaniin, sitten 8chaniin ja lopulta 8kuniin – lähetetyissä viesteissä väitetään, että Yhdysvaltain presidentti Donald Trump ja tämän lähipiiri Yhdysvaltain hallituksessa käyvät salaista sotaa kansainvälistä rikollisliigaa vastaan. Kyseiseen liigaan kuuluisi useita yhdysvaltalaispoliitikkoja erityisesti demokraattisesta puolueesta, sekä merkittäviä ulkomaisia henkilöitä, kuten George Soros ja Rothschildin suku. Ryhmän toimintaan kuuluisi muun muassa lasten seksuaalista hyväksikäyttöä, ihmiskauppaa ja saatananpalvontaa sekä siihen liittyviä rituaalimurhia.
QAnonin kannattajat käyttävät paljon iskulausetta WWG1WGA (”Where we go one, we go all”).
Salaliittoteorian väittämät > Vaikutteet

Oliver Stonen vuoden 1991 elokuva JFK – avoin tapaus on voinut olla vaikutteena salaliittoteorian väitteille lasten seksuaalisesta hyväksikäytöstä. Hunter S. Thompsonin kirja Pelkoa ja inhoa Las Vegasissa vuodelta 1971 puolestaan on saattanut vaikuttaa salaliittoteorian väitteisiin adrenokromin käyttämisestä päihteenä.
Jo ennen Q-nimimerkin ensiesiintymistä sen esittämien väitteiden uskottiin 4chanissa laajalti olevan totta. Sitä myös edelsivät useat muut nimimerkit, kuten Victory of the Light ja Anonymous5, jotka väittivät heilläkin olevan sisäpiirin tietoa muun muassa salaliitoista ja Yhdysvaltain hallituksen tai lainvalvonnan toiminnasta. Esimerkiksi eräs käyttäjä vihjaili jo heinäkuussa 2017, että ”ryhmittymän pidättäminen” ja ”Maa-planeetan vapauttaminen pimeiltä voimilta” koittaisivat pian. Ennen QAnonia yksikään nimimerkki ei kuitenkaan saavuttanut suurempaa suosiota.
Q-nimimerkin henkilöllisyys

Q-nimimerkillä viestittelevää henkilöä ei ole tunnistettu. Salaliittoteoriaan uskovien keskuudessa uskotaan voimakkaasti, että vuonna 1999 kuollut John F. Kennedy Jr. olisi lavastanut kuolemansa ja alkanut myöhemmin käyttää Q-nimimerkkiä. Jotkut uskovat, että Q-nimimerkin takana olisi itse Donald Trump.
Elokuussa 2020 paljastui, että kuvafoorumi 8kun ja Q-nimimerkin viestit listaava QMAP-sivusto toimivat samasta kanadalaisesta IP-osoitteesta. 8kunin omistaa Filippiineillä asuva Jim Watkins, joka osti 8kunin edeltäjän 8chanin sen perustajalta Frederick Brennanilta vuonna 2016. Brennan itse uskoo Watkinsin ainakin pystyvän esiintymään Q-nimimerkkinä, mutta ei usko Watkinsin olevan kyseinen henkilö. Nimimerkki on toistuvasti ilmoittanut, että 8chan/8kun tulee olemaan tämän ainoa viestintäkanava, joten Brennan on salaliittoteorian vastustajana pyrkinyt pakottamaan Watkinsia sulkemaan sivuston.
Sveitsiläisen OrphAnalytics-yhtiön analyysin mukaan Q-nimimerkillä lähetetyt viestit voidaan erotella kahteen ryhmään, jotka on kirjoittanut kaksi eri henkilöä. Ensimmäinen henkilö kirjoitti nimimerkin 4chaniin lähettämät viestit loka-joulukuussa 2017, kun taas toinen kirjoitti viestit, jotka nimimerkillä lähetettiin ensin 8chaniin ja myöhemmin 8kuniin.
OrphAnalytics julkisti arvionsa Q:sta alkuvuonna 2022. Sen mukaan alkuperäinen 4chanin viestit kirjoittanut Q oli eteläafrikkalainen salaliittoteoreetikko Paul Furber, kun taas 8chaniin ja 8kuniin lähetettyjen viestien kirjoittaja oli Jim Watkinsin poika Ron Watkins. Kirjoittajan vaihdos tapahtui vastoin Furberin tahtoa, ja hän valitti sen tapahtuma-aikaan, että Q oli ”kaapattu”. OrphAnalyticsin kanssa samaan johtopäätökseen päätyivät myös ranskalaiset kielitieteilijät Florian Cafiero ja Jean-Baptiste Camps, jotka julkaisivat arvionsa samoihin aikoihin.
Vaikutus

Reddit kielsi syyskuussa 2018 QAnonia käsittelevien ryhmien perustamisen sivulle. Sivusto kieltää väkivaltaan yllyttävän, henkilöiden yksityistietoja sisältävän tai häiriköintitarkoituksessa lähetetyn materiaalin, joista ainakin ensimmäisen piiriin kuuluvaa materiaalia QAnonia käsittelevissä ryhmissä oli ollut.
Yhdysvaltain liittovaltion poliisi luokitteli toukokuussa 2019 QAnon-salaliittoteorian kannattajakunnan mahdolliseksi kotimaisen terrorismin lähteeksi.
Pew Research Centerin kyselyssä maaliskuulta 2020 vain kolme prosenttia amerikkalaisista sanoi tuntevansa QAnonin hyvin. 76 prosenttia ei tuntenut aihetta lainkaan. Tunnettuus on kyselyn jälkeen kasvanut jonkin verran, mutta Miamin yliopiston apulaisprofessori Joseph Uscinskin mukaan kyseessä on edelleen marginaalinen ilmiö, eikä sitä voi verrata esimerkiksi teekutsuliikkeeseen.
Ajatushautomo Institute for Strategic Dialogue (ISD) kirjasi QAnonin alusta loppuvuonna 2017 kesäkuuhun 2020 asti 69 475 451 julkaisua Twitterissä, 487 310 julkaisua Facebookissa ja 281 554 julkaisua Instagramissa, joissa esiintyi QAnoniin liittyviä merkintöjä tai ilmaisuja. ISD:n mukaan maininnat lisääntyivät kaikilla alustoilla selvästi, kun koronaviruspandemian vuoksi eri maissa otettiin käyttöön karanteeneja maaliskuussa 2020.
Facebook ilmoitti syyskuussa 2020 kieltävänsä Facebookissa ja Instagramissa QAnoniin liittyvät ryhmät, sivut ja tilit. Monet kannattajat siirtyivät pikaviestipalvelu Telegramiin.
Vaikutus > Vuoden 2020 vaalit Yhdysvalloissa

Elokuuhun 2020 mennessä ainakin 78 Yhdysvaltain edustajainhuoneen ehdokasta tai vaaleissa sinne pyrkivää on kannattanut tai pitänyt salaliittoteoriaa uskottavana, tai edistänyt QAnonin sisältöä. Edustajainhuoneeseen pyrki vuoden 2020 vaaleissa yhteensä 3 683 henkilöä. Ennen presidentinvaaleja Donald Trump ylisti salaliittoteorian seuraajia sanomalla, että he ovat ”ihmisiä, jotka rakastavat maatamme.”
QAnonin kannattaja Marjorie Taylor Greene pääsi republikaanien ehdokkaaksi Georgian osavaltiossa. Presidentti Trump kommentoi Twitterissä Greenen olevan ”tuleva republikaanien tähtihahmo”. Demokraattien kyseisen vaalipiirin ehdokas Kevin Van Ausdal vetosi kansalaisiin, jotta nämä osoittaisivat, että salaliittoteorioille ja niiden kansaa jakavalle retoriikalle on olemassa järkevä vaihtoehto. Taylor Greene on antanut rasistisia ja juutalaisvastaisia lausuntoja, joiden johdosta republikaanien johtajat, kuten Kevin McCarthy ja Steve Scalise tuomitsivat hänen kommenttinsa.
Coloradon 3. vaalipiiristä vuoden 2020 vaaleissa republikaanisen puolueen edustajaksi edustajainhuoneeseen valittu Lauren Boebert tuki aluksi QAnonia, mutta sittemmin irrottautui siitä.
Philadelphiassa Pennsylvaniassa pidätettiin marraskuussa 2020 vaalien jälkeen kaksi miestä, jotka olivat pysäköineet autonsa ääntenlaskupaikan eteen. Autosta löytyi useita tuhansia väärennettyjä äänestyslipukkeita, automaattiase ja QAnon-aiheinen lippalakki.
Vaikutus > Yhdysvaltain ulkopuolella

QAnon on saanut kannattajia myös Yhdysvaltojen ulkopuolella. Muun maalaiset kannattajat saattavat lisätä sen aatemaailmaan omia uskomuksiaan ja aatteitaan.
Britanniassa aktivisti Kate Shemirani on ilmaissut kannatuksensa osalle QAnonin väitteitä. Opiskelijajärjestö Turning Point UK:n vaikuttaja John Mappin puolestaan on pitänyt kotinsa yllä liehumassa QAnon-aiheista lippua. QAnonin kannattajakuntaa osallistui Nottinghamissa mielenosoitukseen, jossa vaadittiin toimenpiteitä groomingia eli lapsen valmistelemista seksuaalisiin tekoihin harjoittavia ryhmiä vastaan. Merkittävä osuus brittiläisistä QAnonin kannattajista on entisiä 1960- ja 1970-luvun uusien uskonnollisten yhteisöjen seuraajia ja ehkä kiinnostunut myös ufoista.
Vaikutus > Yhdysvaltain ulkopuolella > Saksassa

Saksa on ollut QAnonin merkittävä leviämisalue. Salaliittoteoriaa ovat maassa kannattaneet muun muassa entinen uutistenlukija Eva Herman, rap-muusikko Sido ja laulaja Xavier Naidoo sekä Reichsbürger-liikkeen hahmo Attila Hildmann. Myös Hanaun joukkomurhan toteuttaja Tobias Rathjen kuvaili manifestissään QAnonin kuvaaman kaltaista globaalia salaliittoa, vaikka ei suoraan maininnutkaan QAnonia. Saksalaisen kannattajakunnan yleinen uskomus on, että Angela Merkel olisi aiemmin toiminut Stasin agenttina. Osa QAnonin kannattajakunnasta saattaa rikkoa Saksan kansallissosialistisen ja demokratian vastaisen toiminnan kieltävää lainsäädäntöä.
Joulukuussa 2022 Saksan poliisi pidätti laajassa operaatiossa 25 ihmistä, jotka olivat olleet mukana Reichsbürger-liikkeen äärioikeistolaisessa vallankaappaushankkeessa, jonka viranomaiset kuvailivat olevan myös QAnonin inspiroima. Pidätettyjen joukossa olivat Reußin prinssi Heinrich XIII ja entinen Vaihtoehto Saksalle -puolueen kansanedustaja Birgit Malsack-Winkemann, sekä useita entisiä sotilaita.
Vaikutus > Yhdysvaltain ulkopuolella > Suomessa

Syksyllä 2020 uutisoitiin salaliittoteoriaverkosto QAnonin rantautumisesta Suomeenkin. Liikkeeseen perehtynyt Niko Pyrhönen arvioi, että Suomessa sen aktiiveihin kuuluu korkeintaan joitakin kymmeniä ihmisiä, mutta tavalla tai toisella QAnonin vaikutuspiirissä olevia, eli joihinkin sen yksittäisiin salaliittoteorioihin uskovia on useampia tuhansia. Liike on saanut kannatusta myös suomalaisten joogan harrastajien parissa. Eräs joogaopettaja käynnisti vetoomuksen, jossa hän halusi koota joogaopettajia QAnonia vastaan. Hän sanoi nähneensä, että useiden hänen opettajakollegoidensa sivuilla levitettiin trollien tekemiä videoita ja valetutkimuksia, joiden avulla pyrittiin osoittamaan, että koronaa ei ole, Bill Gates ja Maailman terveysjärjestön pääjohtaja ovat suuria huijareita ja että koronaviruksen valeuutisointi hyödyttää vain joukkotiedotusvälineitä ja rokoteyhtiöitä.
Huhtikuussa 2023 Oulussa pidätettiin kolme henkilöä, joita epäillään maanpetoksesta. Henkilöt olivat kuvanneet erilaisten huoltotunnelien sisäänkäyntejä osana internetiin tuottamaansa sisältöä, joka liittyi QAnoniin ja niin sanottuun ”tunnelisota”-salaliittoteoriaan. Salaliittoteorian mukaan Donald Trumpin hallitus ja useat muut maat, mukaan lukien Suomi, käyvät tunneleissa sotaa ”syvää valtiota” vastaan. Kaikki kolme pidätettyä olivat ehdolla eduskuntavaaleissa 2023, yksi Valta kuuluu kansalle -puolueen ja kaksi Kristallipuolueen listoilta.
Samankaltaiset ilmiöt

QAnon-salaliittoteoriaa on luonnehdittu ”suurien ikäluokkien Slender Maniksi”, sillä se sisältää samanlaisia elementtejä kuin internetissä leviävät creepypasta-kauhutarinat. Molemmille on yhteistä erityisesti lapsiin kohdistuviksi kuvatut vaarat.
Yhdysvaltalainen elokuvaohjaaja Arthur Jones rinnastaa QAnon-salaliittoteorian ja Yhdysvaltain syrjäseutujen fundamentalistikristittyjen mielenkiinnon Raamatun Johanneksen ilmestystä kohtaan. Molemmat ovat vaikeasti tulkittavia ja luonteeltaan apokalyptisiä tekstejä.
Muun muassa Adrienne LaFrance The Atlantic -lehdessä on verrannut QAnonia 2000-luvun alussa internetissä viestitelleeseen John Titoriin, joka esiintyi aikamatkustajana.
Kirjallisuutta

Sommer, Will: QAnon.  (Suomentanut Pasi Rakas Jääskeläinen)  Helsinki:  Bazar, 2023.  ISBN 978-952-376-374-6
Aiheesta muualla

Kuvia tai muita tiedostoja aiheesta QAnon Wikimedia Commonsissa
Takaisin Pasilaan, QAnon: Kaikkien salaliittoteorioiden äiti – Tämän takia siihen uskotaan-
Suosittuja salaliittoteorioita
| --- | --- |
Kuolemia:  John F. Kennedyn salamurhan teoriat  Salaliittoteoriat prinsessa Dianan kuolemasta  Salaliittoteoriat Dag Hammarskjöldin kuolemasta  Salaliittoteoriat Adolf Hitlerin kuolemasta  Salaliittoteoriat Elvis Presleyn kuolemasta  Salaliittoteoriat Johannes Paavali I:n kuolemasta  Salaliittoteoriat Osama bin Ladenin kuolemasta 
Onnettomuuksia:  Estonian uppoamisen salaliittoteoriat 
Terrori-iskuja:  Venäjän kerrostalopommeja koskevat salaliittoteoriat  Syyskuun 11. päivän terroritekojen salaliittoteoriat 
Avaruus ja maan ulkopuolinen elämä:  Apollo-ohjelmaa koskevat huijaussyytökset  Black Knight -satelliitti  Liskoihmiset  Mustapukuiset miehet  Natsiufot  Nibiru  Roswellin tapaus 
Muita:  Bilderberg-ryhmä  Die Glocke  Epäilyt Barack Obaman kansalaisuudesta  Eurabia/Väestönvaihto/Kalergi-salaliittoteoria  Great Reset  Grooming  HAARP  Holokaustin kiistäminen  Illuminati  Keksitty keskiaika  Kemikaalivanat  Koronaviruspandemiaan liittyvät salaliittoteoriat  Kulttuurimarxilaisuus  Kuollut internet -teoria  Lilla Saltsjöbadsavtalet  Mustat helikopterit  NESARA  Paul on kuollut  Philadelphia-koe  Pizzagate  QAnon  Selkäänpuukotusteoria  Siionin veljeskunta  Siionin viisaiden pöytäkirjat  Syvä valtio  Uusi kronologia  Uusi maailmanjärjestys  Valkoisten kansanmurha  Varsovan keskitysleirin puolalaisten murhaaminen  ZOG
The Idol

| The Idol |
| --- | --- |

Tyyli:  draama
Kestoaika:  45–65 minuuttia
Luoja(t):   Sam Levinson  Abel Tesfaye  Reza Fahim 
Pääosissa:   Abel Tesfaye  Lily-Rose Depp  Suzanna Son  Troye Sivan  Jane Adams 
Alkuperämaa:   Yhdysvallat
Alkuperäiskieli:  englanti
Verkko:  HBO
Esitetty:  4. kesäkuuta 2023 – 2. heinäkuuta 2023
Tuotantokausia:  1
Jaksoja:  5
Ikäraja:  
Tuotanto
Tuottaja(t):  Harrison Kreiss
Vastaava(t) tuottaja(t):   Sam Levinson  Abel Tesfaye  Reza Fahim  Kevin Turen  Ashley Levinson  Sara E. White  Joe Epstein  Aaron Gilbert 
Ohjaaja(t):  Sam Levinson
Käsikirjoittaja(t):  Sam Levinson
Säveltäjä(t):   The Weeknd  Mike Dean  Sam Levinson 
Leikkaaja(t):   Julio C. Perez IV  Aaron I. Butler  Aleshka Ferrero  Julie Cohen 
Kuvaaja(t):   Marcell Rév  Arseni Khachaturan  Drew Daniels 
Tuotantoyhtiö(t):   The Reasonable Bunch  Manic Phase  Tiny Goat  People Pleaser  Bron  A24  HBO Entertainment 
Aiheesta muualla
Virallinen sivusto
IMDb 
The Idol on yhdysvaltalainen draamasarja, jonka ovat luoneet Sam Levinson, Abel ”The Weeknd” Tesfaye ja Reza Fahim. Sarjan pääosia esittävät Lily-Rose Depp, Tesfaye, Suzanna Son, Troye Sivan ja Jane Adams. Muita osia esittävät muun muassa Jennie Kim, Rachel Sennott, Hari Nef, Moses Sumney, Da'Vine Joy Randolph, Eli Roth ja Hank Azaria.
Sarjan keskiössä on nuori naispuolinen pop-ikoni Jocelyn (Depp) ja se seuraa hänen sekä hämäräperäisen yöklubin omistajan, self help -gurun ja kulttijohtajan Tedrosin (Tesfaye) monimutkaista suhdetta.
The Idolin kaksi ensimmäistä jaksoa saivat ensiesityksensä Cannesin elokuvajuhlilla toukokuussa 2023. Ensimmäinen jakso julkaistiin HBO Maxissa 4. kesäkuuta 2023 ja viimeinen 2. heinäkuuta 2023. Sarja sai erittäin huonon vastaanoton ilmestyessään. Sitä kritisoitiin erityisesti ohjauksesta, käsikirjoituksesta sekä seksuaalisestä sisällöstä. The Guardianin ja The Daily Telegraphin arvosteluissa sitä kutsuttiin yhdeksi kaikkien aikojen huonoimmista televisio-ohjelmista ikinä sekä vuoden huonoimmaksi sarjaksi.
Näyttelijät > Päärooleissa

| 0 | 1 | 2 |
| --- | --- | --- |
|  Lily-Rose Depp  | … |  Jocelyn   |
|  Abel Tesfaye  | … |  Tedros   |
|  Suzanna Son  | … |  Chloe   |
|  Troye Sivan  | … |  Xander   |
|  Jane Adams  | … |  Nikki Katz   |
Näyttelijät > Sivurooleissa

| 0 | 1 | 2 |
| --- | --- | --- |
|  Jennie Kim  | … |  Dyanne   |
|  Rachel Sennott  | … |  Leia   |
|  Hari Nef  | … |  Talia Hirsch   |
|  Moses Sumney  | … |  Izaak   |
|  Da'Vine Joy Randolph  | … |  Destiny   |
|  Ramsey  | … |  oma itsensä   |
|  Hank Azaria  | … |  Chaim   |